# **DĖL ROKIŠKIO RAJONO SAVIVALDYBĖS BENDRUOMENĖS SVEIKATOS TARYBOS 2019 METŲ VEIKLOS ATASKAITOS PATVIRTINIMO**

2020 m. balandžio 24 d. Nr. TS-

Rokiškis

 Vadovaudamasis Lietuvos Respublikos vietos savivaldos įstatymo 16 straipsnio 2 dalies 19, 40 punktais, Lietuvos Respublikos sveikatos sistemos įstatymo 63 straipsniu, Rokiškio rajono savivaldybės tarybos veiklos reglamento, patvirtinto 2019 m. kovo 29 d. sprendimu Nr. TS-43 „Dėl Rokiškio rajono savivaldybės tarybos veiklos reglamento patvirtinimo“, 273 punktu, Rokiškio rajono taryba n u s p r e n d ž i a:

Patvirtinti Rokiškio rajono savivaldybės bendruomenės sveikatos tarybos 2019 metų veiklos ataskaitą (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) perduodant bet kuriose šio teismo rūmuose Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Dalia Zibolienė

 PATVIRTINTA

 Rokiškio rajono savivaldybės tarybos

 2020 m. balandžio 24 d. sprendimu Nr. TS-

**ROKIŠKIO RAJONO SAVIVALDYBĖS BENDRUOMENĖS SVEIKATOS TARYBOS 2019 METŲ VEIKLOS ATASKAITA**

 Rokiškio rajono savivaldybės bendruomenės sveikatos taryba (toliau − Sveikatos taryba) - savarankiška sveikatinimo veiklos koordinavimo institucija prie rajono savivaldybės tarybos.

Ataskaitiniu laikotarpiu Sveikatos taryba bei jos nuostatai patvirtinti Rokiškio rajono savivaldybės tarybos 2018 m. kovo 5 d. sprendimu Nr. TS-47 „Dėl Rokiškio rajono savivaldybės tarybos 2017 m. kovo 31 d. sprendimo Nr. TS-65 „Dėl Rokiškio rajono savivaldybės bendruomenės sveikatos tarybos sudarymo ir nuostatų patvirtinimo“ dalinio pakeitimo. Sveikatos tarybai vadovavo Agnė Šapokaitė - Rokiškio rajono savivaldybės visuomenės sveikatos biuro direktorė; nariai - Marytė Mieliauskienė - diabeto klubo „Rokiškis“ pirmininkė; Zita Čaplikienė - Socialinės paramos ir sveikatos skyriaus vedėjo pavaduotoja; Regina Sketerskienė - Raudonojo Kryžiaus draugijos Rokiškio komiteto sekretorė, Marijona Čeponytė − Rokiškio rajono ligoninės direktoriaus pavaduotoja, Sveikatos tarybos narė; Rimvydas Narkevičius – Rokiškio rajono savivaldybės tarpinstitucinio bendradarbiavimo koordinatorius.

Pagrindinis uždavinys - patarti merui ir savivaldybės tarybai, kaip rengti ir įgyvendinti savivaldybės teritorijoje sveikatos ugdymo, alkoholio, tabako ir narkotikų kontrolės, visuomenės sveikatos saugos ir sveikatos stiprinimo, ligų profilaktikos priemones, nustatyti savivaldybės visuomenės sveikatos rėmimo specialiosios programos lėšų naudojimo prioritetus bei atlikti kitas funkcijas. Sveikatos tarybos nariai dirba visuomeniniais pagrindais.

2019 m. Sveikatos taryba posėdžiavo tris kartus.

|  |  |
| --- | --- |
| **Posėdžio data** | **Svarstyti klausimai** |
| 2019 m. vasario 6 d.  | 1. Bendruomenės sveikatos tarybos biudžeto sąmatos nustatymo 2019 m.
2. Bendruomenės sveikatos tarybos veiklos plano 2019 m. patvirtinimo
3. Dėl sveikatinimo prioritetų 2019 m. nustatymo ir visuomenės sveikatos rėmimo specialiosios programos projektų paskelbimo spaudoje.
4. Informacija apie 2018 m. bendruomenės tarybos projektų ataskaitas ir jų nepristatančius asmenis.

Posėdyje buvo patvirtintos Rokiškio rajono savivaldybės visuomenės sveikatos rėmimo specialiosios programos lėšomis remiamos 2019 metų prioritetinės sveikatinimo veiklos kryptys:1. Alkoholio, tabako ir kitų psichoaktyviųjų medžiagų vartojimo

prevencija.1. Vaikų ir jaunimo sveikatos išsaugojimas ir stiprinimas (vaikų fizinio

aktyvumo skatinimas; lytinis švietimas; patyčių ir smurto prevencija ir kt.).1. Bendruomenės sveikatos stiprinimas (sveikatos mokymas, šeimos

 planavimo konsultavimas ir pan.).4. Aplinkos apsauga ( maudyklių stebėsena, triukšmo prevencija ir kt.).5. Tuberkuliozės ir kitų užkrečiamų ligų prevencija. |
| 2019 m. balandžio 15 d. | Rokiškio rajono savivaldybės visuomenės sveikatos rėmimo specialiosios programos sveikatinimo projektų paraiškų 2019 m. vertinimas. Sveikatos taryba vertino 37 sveikatinimo projektų paraiškas: 5 pateikė bendruomenės, 2 - sveikatos priežiūros įstaigos, 13 - nevyriausybinės bei visuomeninės organizacijos, 16 - švietimo įstaigos, 1 - seniūnija. Projektai vertinti vadovaujantis Rokiškio rajono savivaldybės administracijos direktoriaus 2016 m. balandžio 4 d. įsakyme Nr. AV-288 „Dėl Rokiškio rajono savivaldybės visuomenės sveikatos rėmimo specialiosios programos sveikatos projektų finansavimo tvarkos patvirtinimo“ (toliau – tvarka) nustatytais vertinimo kriterijais. Sveikatos tarybos sprendimu, finansuoti pasiūlyta 27 sveikatinimo projektai, kuriems paskirta 25 000,00 Eur. 2019 m. balandžio mėnesį Rokiškio rajono taryba atidėjo Sveikatos tarybos pateiktą 2019 m. visuomenės sveikatos rėmimo specialiosios programos sąmatos tvirtinimą vėlesniam laikui. Tarybos nariai rekomendavo peržvelgti nefinansuotus projektus, jų teikėjams siūlyti tausyti paraiškas. Tarybos nariai taip pat siūlė skirti paraiškų finansavimą tik tiems teikėjams, kurių įmonės, organizacijos registruotos Rokiškio rajone.  |
| 2019 m. gegužės 7 d. |  2019 m. visuomenės sveikatos rėmimo specialiosios programos projektų finansavimo įvertinimo peržiūroje buvo kviečiami dalyvauti savivaldybės tarybos Sveikatos ir socialinės apsaugos komiteto nariai. Bendrame posėdyje išsamiai nagrinėti nefinansuotini projektai. Bendruomenės sveikatos tarybos nariai atkreipė dėmesį į tai, kad rajone nėra įmonių, asociacijų, kurie teiktų rajono gyventojams būtinas paslaugas, todėl būtina pritarti projektams, kurių teikėjai yra ne mūsų rajone registruotos įstaigos. Rokiškio rajono savivaldybės visuomenės sveikatos rėmimo specialiosios programos projektų finansavimo tvarkoje nenumatyta galimybės kviesti projektų pareiškėjus taisyti paraiškas, jas dalinai keisti ar papildyti. Be to, tvarkoje numatyta, kad projektus gali teikti nevyriausybinės organizacijos, biudžetinės ir viešosios įstaigos, kurios teikia paslaugas Rokiškio rajono gyventojams, jei projektas atitinka nustatytus prioritetus. Atsižvelgiant į tai, Sveikatos taryba nutarė antrą kartą teikti tą pačią sąmatą. Posėdyje Sveikatos tarybos nariai siūlė keisti projektų finansavimo tvarką.  |

2019 m. gruodžio 31 d. Savivaldybės aplinkos rėmimo specialiosios programos likutis –

18 110,35 Eur.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS BENDRUOMENĖS SVEIKATOS TARYBOS 2019 METŲ VEIKLOS ATASKAITOS PATVIRTINIMO“ AIŠKINAMASIS RAŠTAS**

2020-04-24

 **Parengto sprendimo projekto tikslai ir uždaviniai.** Sprendimo projekto tikslas – patvirtinti Rokiškio rajono savivaldybės bendruomenės sveikatos tarybos 2019 m. veiklos ataskaitą.

 **Šiuo metu esantis teisinis reglamentavimas.** Lietuvos Respublikos vietos savivaldos įstatymo 16 straipsnio 2 dalies 19, 40 punktai, Rokiškio rajono savivaldybės tarybos veiklos reglamento, patvirtinto 2019 m. kovo 29 d. sprendimu Nr. TS-43 „Dėl Rokiškio rajono savivaldybės tarybos veiklos reglamento patvirtinimo“, 273 punktas.

 **Sprendimo projekto esmė.** Lietuvos Respublikos sveikatos sistemos įstatymas įpareigoja Sveikatos tarybą pateikti metinę ataskaitą. Pernai Sveikatos taryba surengė tris posėdžius, juose daugiausia dėmesio skyrė visuomenės sveikatos rėmimo specialiosios programos projektų vertinimui, finansavimui, veiklų įgyvendinimui. Sveikatos tarybos nariai, atsižvelgdami į problemas, kilusias vertinant projektus, siūlė tobulinti jų finansavimo tvarką. Ataskaitoje svarbiausių veiklų apžvalga padeda identifikuoti savivaldybės visuomenės sveikatos politikos problemas, o planuojant ateities veiklas, siūlyti savivaldybei, įvairioms organizacijoms sprendimus, kaip pasitelkiant sveikatinimo įstaigų - ligoninių, pirminės sveikatos priežiūros centrų, visuomenės sveikatos biurų, privačių gydymo, taip pat mokymo, globos, sporto, NVO ir kitų organizacijų pajėgumus, kurti sveikesnę aplinką.

 **Galimos pasekmės, priėmus siūlomą tarybos sprendimo projektą.** Neigiamų pasekmių nenumatoma, teigiamos - Sveikatos taryba, tęsdama ankstesniais metais pradėtą veiklą, susitelks savo tiesioginėms funkcijoms vykdyti, telks visus sektorius į sveikatą stiprinančios aplinkos kūrimą savivaldybėje ir regione.

 **Kokia sprendimo nauda Rokiškio rajono gyventojams.** Ataskaita suteikia rajono gyventojams galimybę išsamiau susipažinti su bendruomenės tarybos veikla.

 **Finansavimo šaltiniai ir lėšų poreikis**. Sprendimo įgyvendinimui lėšos nereikalingos.

 **Suderinamumas su Lietuvos Respublikos galiojančiais teisės norminiais aktais.** Neprieštarauja teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.